Περιβαλλοντική εκπαίδευση
Authors: Θυσιάδου Άννα 
Published: August 2021

Ο σκοπός της συγκεκριμένης διδακτορικής διατριβής, όπως αποδεικνύεται και μέ-σα από τον τίτλο της, είναι διπλός. Η πολυπλοκότητα του εν λόγω αντικειμένου καθώς και οι προεκτάσεις του σε θέματα περιβάλλοντος, οικονομίας, αειφόρου και κοινωνικής ανάπτυξης, απαιτούν την προσέγγισή του διεπιστημονικά, αξιοποιώντας παράλληλα όλες τις σύγχρονες διδακτικές και παιδαγωγικές μεθόδους. Στόχος είναι η ανάδειξη του συγκεκριμένου διδακτικού αντικειμένου, με την ταυτόχρονη κάλυψη και σύνδεση όλων των θεματικών πεδίων, αλλά και των προεκτάσεων τους.Προσεγγίζει ολιστικά την έννοια του νερού τόσο από τη πλευρά της χημείας όσο και από την πλευρά της παιδαγωγικής επιστήμης. Από την χημική πλευρά πραγματοποιήθηκαν αναλύσεις σε δείγματα πόσιμου νερού σε 53 περιοχές της Καβάλας. Τρεις ομάδες περιοχών με διαφορετικά μορφολογικά χαρακτηριστικά (πεδινές, ημιορεινές και παράκτιες). Οι περιοχές δειγματοληψίας του νερού που προορίζεται για ανθρώπινη κατανάλωση είναι είτε από πηγές είτε από πηγάδια. Παρακολουθήθηκαν δεκαέξι παράμετροι ποιότητας του πόσιμου νερού κατά τη διάρκεια ενός έτους (2012 – 2013), μία σε κάθε εποχή (Σεπτέμβριος, Ιανουάριος, Απρίλιος και Ιούλιος). Η επιλογή των παραμέτρων ελέγχου βασίστηκε κυρίως στις απαιτήσεις των ευρωπαϊκών οδηγιών 98 / 83 και 2000 / 60. Οι αναλυτικές μέθοδοι που χρησιμοποιήθηκαν ήταν σύμφωνα με τις τυπικές διαδικασίες, που επιτάσσει η ευρωπαϊκή οδηγία. Η ποιότητα του νερού επηρεάζεται από ένα ευρύ φάσμα φυσικών και ανθρώπινων παραγόντων. Σύμφωνα με τα αποτελέσματα αυτών των αναλύσεων μπορεί να πιστοποιήσει με βεβαιότητα εάν ένα δείγμα νερού είναι κατάλληλο για πόσιμο ή όχι, ακολουθώντας τις απαιτήσεις της νομοθεσίας.Από την εκπαιδευτική πλευρά η συγκεκριμένη διδακτορική διατριβή στοχεύει στη δημιουργία εκπαιδευτικού υλικού καθώς και έντυπων διδασκαλίας για το νερό, που είναι διαθέσιμα τόσο μέσω πλατφόρμας moodle όσο και μέσω ιστοσελίδας. Επίσης δημιουργήθηκε μια πολυμεσική εφαρμογή για «το Νερό», έχοντας ως κίνητρο τα προβλήματα που αντιμετωπίζουν οι εκπαιδευόμενοι στην κατανόηση των εννοιών που διδάσκονται. Για τη σωστή και ολοκληρωμένη εικόνα του, το εκπαιδευτικό λογι¬σμικό κατασκευάστηκε σύμφωνα με τους μηχανισμούς μάθησης καθώς και τα υπάρ¬χοντα παιδαγωγικά μοντέλα. Περιλαμβάνει όλες τις απαραίτητες πληροφορίες και τα εκπαιδευτικά videos στα οποία περιγράφεται η πλήρης διαδικασία για την μέθοδο ανάλυσης της κάθε παραμέτρου. Επίσης περιλαμβάνονται παρουσιάσεις με τη μορφή .ppt αρχείων οι οποίες μπο-ρούν να χρησιμοποιηθούν ως βοήθημα στην εκπαιδευτική διαδικασία, αλλά και ενδει-κτικά μαθήματα τα οποία μπορούν να χρησιμοποιηθούν στα πλαίσια της περιβαλλον-τικής εκπαίδευσης. Στο τέλος του λογισμικού υπάρχουν ερωτήσεις, με τη βοήθεια των οποίων επιβεβαιώνεται η επίδραση της συγκεκριμένης εφαρμογής στη διδακτική διαδικασία. Το διδακτορικό με τίτλο: «Περιβαλλοντική εκπαίδευση: Μια Χημική – Παιδα-γωγική προσέγγιση του νερού μέσα από την ανάλυση δειγμάτων του από το Νομό Καβάλας» αποτελεί ένα ολοκληρωμένο εγχειρίδιο σχετικά με τις αναλύσεις του πόσιμου νερού και των παραγόντων από τους οποίους εξαρτώνται. Επίσης στοχεύει στη βελτίωση του μαθησιακού αποτελέσματος με τη διευκόλυνση της κατανόησης που οδηγεί στην ενίσχυση του ενδιαφέροντος. χρησιμοποιώντας σύγχρονη υπολογι-στική τεχνολογία σύμφωνα με τις βασικές αρχές της παιδαγωγικής επιστήμης.